open-index/open-wikipedia-markdown huggingface dataset:
יחסי אוסטרליה–סלובניה

**יחסי אוסטרליה–סלובניה** הם היחסים הדו-צדדיים בין אוסטרליה וסלובניה.

## סקירה כללית
היחסים בין אוסטרליה לסלובניה מבוססים על קשרים קהילתיים חזקים ויחסי סחר צנועים, אך הולכים וגדלים. אוסטרליה הכירה בסלובניה כמדינה עצמאית ב-16 בינואר 1992 וכוננה יחסים דיפלומטיים ב-5 בפברואר 1992. היחסים הבילטרליים בין אוסטרליה לסלובניה עומדים בבסיסם של הסכמים דו-צדדיים המכסים את הביטוח הלאומי (2004), בריאות הדדית (2011) ואשרות עבודה ונופש (2015).

## יחסי סחר
הסחר בין המדינות בשנים 2017–2018 עמד על 263.9 מיליון דולר. יצוא הסחורות האוסטרלי לסלובניה הסתכם ב-93.2 מיליון דולר, כאשר המוצרים העיקריים הם מעגלים משולבים ומעגלים אלקטרוניים. היבוא מסלובניה הסתכם ב-170.7 מיליון דולר, כאשר המוצרים העיקריים הם תרופות וכלי רכב.

## נציגויות דיפלומטיות
* אוסטרליה מיוצגת בסלובניה באמצעות שגרירותה בווינה, ובנוסף מחזיקה קונסוליית כבוד בלובליאנה.
* סלובניה מחזיקה באוסטרליה שגרירות בקנברה, וקונסוליות בסידני, קלאונדרה ואדלייד.

## קישורים חיצוניים

* יחסי אוסטרליה–סלובניה, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
שיר אהבה (סרט, 1947)

**שיר אהבה** (באנגלית: **Song of Love**) הוא סרט ביוגרפי אמריקאי משנת 1947, בבימויו של קלרנס בראון, עם קתרין הפבורן, פול הנרייד ורוברט ווקר בתפקידים הראשיים.

התסריט מבוסס על מחזה בשם זה מאת ברנרד שוברט ומריו סילבה. העלילה מתארת את חייהם של רוברט שומאן וקלרה שומאן ויחסיהם עם יוהנס ברהמס, הבסיס הוא היסטורי אבל יחסי ברהמס וקלרה מתוארים באופן רומנטי לשם עלילת הסרט ולא באופן היסטורי מדויק.

ארתור רובינשטיין מבצע את נגינת הפסנתר בפסקול. קתרין הפבורן עברה אימונים ממושכים כדי להתאים את אצבעותיה לנגינת הפסנתר.

## תקציר העלילה
10 במאי 1839, הפסנתרנית קלרה ויק (קתרין הפבורן) מנגנת בקונצרט חגיגי בדרזדן לפני פרידריך אוגוסט השני, מלך סקסוניה את הקונצ'רטו לפסנתר מס' 1 של פרנץ ליסט כשאביה, פרופסור ויק (לאו ג. קרול) יושב מאחוריה חמור סבר ומשגיח על נגינתה.

היא זוכה לתשואות ובוחרת לנגן כהדרן את הקטע "חלומות" ("Traumerei") של קומפוזיטור צעיר ומבטיח בשם רוברט שומאן (פול הנרייד). לאחר הקונצרט מבקש את הסכמתו של ויק לשאת את קלרה אך נתקל בסירוב מפני שלדברי האב הוא מבוגר ממנה, לא מפורסם ולא יוכל לכלכל אותה. הם פונים לבית משפט בו מגן פרנץ ליסט (רוברט דניאל) על שומאן ואומר שהוא גאון וצפוי לו עתיד מזהיר. השופט מאשר את הנישואים.

לאחר החתונה נושא שומאן את קלרה לדירה קטנה ומנגן לכבודה את שירו "הקדשה" (Widmung - Dedication).

תוך מספר שנים נולדים להם שבעה ילדים המטופלים על ידי העוזרת הנאמנה שלהם, ברטה (אלזה ינסן).

יום אחד מגיע אליהם יוהנס ברהמס (רוברט ווקר) עם המלצה מיוזף יואכים ובקשה ללמוד אצל פרופסור שומאן. הוא מנגן לפני בני הזוג את הרפסודיה בסול מינור ומתקבל וגם מקבל חדר בדירה. שומאן מסכים ללמד אותו וברהמס נקשר לשבעת ילדי הזוג ומשחק אתם בפרה עיוורת.

כששומאן מתרגז על העוזרת ברטה, היא עוזבת את הבית וברהמס מטפל במטבח, מבשל ורוחץ כלים ולבסוף משכנע את ברטה לחזור. קלרה וברהמס מאוהבים אפלטונית ולאחר תקופה, הוא עוזב לדרך עצמאית למרות הפצרותיה.

מצבו של שומאן מידרדר, הוא שומע מדי פעם צפצופים באזניו. האורטוריה שלו "פאוסט" נדחית וליסט שמכיר בכישרונו מצליח בעזרת השפעתו על קרל ריינקה לקבל את היצירה. שומאן מנצח על פאוסט אך לא מחזיק מעמד ומתמוטט.

הוא מאושפז שנתיים במוסד. קלרה מבקרת אותו והוא מנגן לה את "חלומות" אך מתמוטט שוב ומת אחר כך.

ברהמס מגיע לנחם את האלמנה ומתוודה על אהבתו אליה. הוא מבקש להתחתן אתה ולהיות אבא לילדיה. היא כמעט מסכימה אבל נגן כינור מגיע לשולחנם ומנגן את "הקדשה" וקלרה מודיעה לו כי היא מסרבת להתחתן ותקדיש את כל חייה להפצת עבודותיו של שומאן.

הסצנה הסופית היא הקונצרט האחרון של קלרה שומאן שנערך בבית האופרה של דרזדן ב־10 במאי 1890 לזכרו של שומאן ובנוכחות אלברט, מלך סקסוניה. קלרה מנגנת את הקונצ'רטו לפסנתר של שומאן ומסיימת שוב ב"חלומות" תוך פנייה למלך ששמע זאת ממנה לראשונה כשהיה בן עשר.

## צוות השחקנים

## קישורים חיצוניים

* קדימון לשיר אהבה (1947), באתר יוטיוב
* שיר אהבה (1947), באתר TCM
* רוברט שומאן מנגן "הקדשה", באתר יוטיוב
* פגישת ברהמס ושומאן, באתר יוטיוב
* קלרה שומאן מנכנת את "קרניבל" של שומאן, באתר יוטיוב

קטגוריה:סרטי 1947
קטגוריה:סרטי דרמה אמריקאיים
קטגוריה:סרטי מטרו גולדווין מאייר
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים ביוגרפיים
קטגוריה:סרטים מבוססי מחזות
קטגוריה:סרטי דרמה היסטורית אמריקאיים
כף וילמס

**כף וילמס** (באנגלית: **Cape Willems**) היא לשון יבשה באזור חוף דאנקו של ארץ גרהאם, שבאנטארקטיקה.

לשון היבשה מהווה את הקצה הצפוני של פתחו של מפרץ פלאנדרז בחוף המערבי של ארץ גרהאם.

## היסטוריה
### גילוי ומיפוי לשון היבשה

לשון היבשה התגלתה ומופתה לראשונה בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.

הכף צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

### מקור השם

שמה של לשון היבשה ניתן לה על ידי ז'רלאש.

ז'רלאש קרא ללשון היבשה על שמו של פייר וילמס (Pierre Willems), אשר סייע למשלחתו של ז'רלאש. וילמס היה פילולוג והיסטוריון הולנדי שחקר את רומא העתיקה.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA125&lpg=PA125&dq=%22Cape+Willems%22&source=bl&ots=h8nsy2eh2_&sig=ACfU3U1ECJ4IbRTYNqhL8htKAalCo8hELQ&hl=en&sa=X&ved=2ahUKEwjKoNXrkp_vAhXJTsAKHUb_Bg84ChDoATAEegQIBRAD#v=onepage&q=%22Cape%20Willems%22&f=false Sailing Directions for Antarctica: Including the Off-lying Islands South of Latitude 60°]**, P 125

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA165&lpg=PA165&dq=%22Cape+Willems%22&source=bl&ots=6UMjGDJf8K&sig=ACfU3U1qI8BGKxySvjCqs62RkdsaqNT7rA&hl=en&sa=X&ved=2ahUKEwirwc7lkp_vAhW2QkEAHdtKCtgQ6AEwDnoECBEQAw#v=onepage&q=%22Cape%20Willems%22&f=false Sailing Directions for Antarctica: Includes Islands South of Latitude 60°]**, P 165

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA353&lpg=PA353&dq=%22Cape+Willems%22&source=bl&ots=qcPHrsObxb&sig=ACfU3U0iRUIjRhKxcbhVgdpMnVmZU0PtiA&hl=en&sa=X&ved=2ahUKEwirwc7lkp_vAhW2QkEAHdtKCtgQ6AEwEXoECBMQAw#v=onepage&q=%22Cape%20Willems%22&f=false Sailing Directions (planning Guide) and (enroute) for Antarctica]**, P 353

• National Imagery and Mapping Agency 2002, **[https://books.google.co.il/books?id=tZffAAAAMAAJ&pg=PA142&lpg=PA142&dq=%22Cape+Willems%22&source=bl&ots=OMBE9Oc8Px&sig=ACfU3U1SjW_qLKZ6jrvIvIxIf-VXMkiGCQ&hl=en&sa=X&ved=2ahUKEwiVjZrDiK3vAhWKHOwKHWAIAbQ4ChDoATADegQIAhAD#v=onepage&q=%22Cape%20Willems%22&f=false Sailing Directions (planning Guide) and (enroute) for Antarctica]**, P 142

## קישורים חיצוניים
* כף וילמס באתר הסקר הגאולוגי של ארצות הברית
* כף וילמס באתר הגאזט האנטארקטי של ממשלת אוסטרליה
* כף וילמס באתר הגאזט האנטארקטי המשווה SCAR של ממשלת אוסטרליה

## הערות שוליים

וילמס
וילמס
גרייס ונדרוואאל

**גרייס אייברי ונדרוואאל** (באנגלית: **Grace Avery VanderWaal**; נולדה ב-15 בינואר 2004) היא זמרת-יוצרת ושחקנית אמריקאית, זוכת העונה ה-11 של תוכנית המציאות "America's Got Talent".

## ביוגרפיה
ונדרוואל נולדה ליד קנזס סיטי, קנזס, לטינה ולדייוויד ונדרוואל, שהתגוררו באותה תקופה בלנקסה. המשפחה עברה לניו יורק לאחר שאביה קיבל קידום בעבודתו. ונדרוואאל לאחר מכן עברה לקרוליינה הדרומית. היא הצעירה מבין שלושה אחים. לאחר שזכתה בAmerica's Got Talent בשנת 2016, ונדרוואאל עברה ללמוד בחינוך ביתי. בשנת 2022 סיימה את לימודיה.

בשנת 2015 החלה להעלות גרסאות כיסוי שביצעה ליוטיוב. ביולי 2016 נבחנה לתוכנית המציאות "America's Got Talent". היא הייתה לזוכת העונה ה-11 של התכנית.

ונדרוואאל חתמה על חוזה הקלטות עם חברת קולומביה רקורדס בחודש ספטמבר 2016. בדצמבר של אותה שנה הוציאה לאור את המיני-אלבום הראשון שלה, Perfectly Imperfect שהגיעה למקום התשיעי בבילבורד 200.

ואנדרוואאל הוציאה את אלבום הבכורה שלה, Just the Beginning, ב-3 בנובמבר 2017. האלבום הגיע למקום ה-22 במצעד הבילבורד 200. היא יצאה לסיבוב ההופעות הראשון שלה בנובמבר 2018 אשר המשיך עד חודש פברואר 2018.

בשנת 2018 היא הייתה מופע החימום בסיבוב ההופעות של אימאג'ין דראגונז.

בתחילת שנת 2019 הוציאה את הסינגל "Stray" והקליטה את שיר הפסקול הראשון שלה, "Hideaway" בשביל סרט האנימציה - פלא של פארק. היא הייתה מופע החימום בכמה ממופעי סיבוב הופעות של פלורנס אנד דה משין ביוני 2019. בנובמבר 2019 יצאה לסיבוב הופעות משלה. באותו החודש הוציאה לאור את המיני אלבום *Letters Vol. 1.*

בשנת 2020 ביצעה ונדרוואאל את הופעת הבכורה שלה בסרט - "סטארגירל" שיצא לאור בשירות הסטרימינג דיסני+, ומבוסס על ספרו של ג'רי ספינלי באותו שם משנת 2000.

נכון לחודש אוקטובר 2021, היא צברה כ-100.8 מיליון השמעות בפלטפורמות הסטרימינג.

בשנת 2022, שבה לתפקידה כילדת הכוכבים קאראווי בסרט ההמשך "סטארגירל בהוליווד".

בספטמבר 2024, ונדרוואאל סיפרה כי היא עובדת על אלבום שני שייצא בקרוב. היא חתמה עם חברת התקליטים פולס רקורדס. היא ציינה כי האלבום צפוי להיות "מאתגר" ו"לא נוח" לחלק מהאנשים, עם נושאים כבדים ולא מיינסטרימיים. הסינגל הראשון מתוך האלבום, "Call It What You Want", יצא באוגוסט 2023, והוא מתון יותר בהשוואה לשאר האלבום. הסינגל השני מתוך האלבום, "What's Left of Me", מתמקד בנושאים של פרידה ושינוי אישי.

ונדרוואאל משחקת את וסטה סוויטווטר, כוכבת פופ שנקלעת לשערוריית דיפ-פייק בסרט "מגלופוליס" של הבמאי פרנסיס פורד קופולה שיצא לאור בספטמבר 2024. היא גם כתבה שני שירים לסרט.

## פרסים ומועמדויות

## דיסקוגרפיה
ממוזער|ונדרוואאל בהופעה בשנת 2018

### אלבומים

### מיני אלבומים

### כניסות למצעדים

## סיבובי הופעות
* Just the Beginning Tour 
* Ur So Beautiful Tour 

### כמופע חימום
* אימאג'ין דראגונז – Evolve World Tour 
* פלורנס אנד דה משין – High as Hope Tour 

## קישורים חיצוניים
* 

* * 

## הערות שוליים

קטגוריה:אמריקאים ילידי קנזס
קטגוריה:זמרות-יוצרות אמריקאיות
קטגוריה:זוכים בתוכניות מציאות
קטגוריה:אמריקאיות ממוצא הולנדי
קטגוריה:אמריקאים ממוצא הולנדי
קטגוריה:אמני קולומביה רקורדס
קטגוריה:פורבס 30Under30
קטגוריה:זוכי פרס המוזיקה של MTV אירופה
קטגוריה:זוכי פרס בחירת הנוער
קטגוריה:אמריקאיות שנולדו ב-2004
קטגוריה:אמריקאים שנולדו ב-2004
סשן

**סשן** (באנגלית: **Session**) הוא סרט אמריקאי משנת 2011 בבימויו של הבמאי הישראלי חיים בוזגלו.

## עלילה
עדן היא מלצרית הפוגשת את הפסיכיאטר ד"ר טלמן המזמין אותה לטיפול אצלו בחינם, אך אחרי כן הוא מתחיל לפתח אובססיה כלפיה. היא מספרת לו על יחסיה עם בן זוגה ועל הסיוטים שלה ובמהרה הם מתחילים להתמשש. עקב מערכת היחסים התלותית הנוצרת בין הפסיכיאטר למטופלת היא מתחילה לחשוש להתרחק ממנו.

## שחקנים
* בר רפאלי - עדן
* סטיבן באואר - ד"ר טלמן
* לירון לבו - גבריאל
* שירלי ברנר - סנדי
* סמדר ברנר - דניאלה
* עדי עזרוני - רוניתה
* דני רוטנברג - אבי

## קישורים חיצוניים

## הערות שוליים

קטגוריה:סרטי 2011
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטי חיים בוזגלו
המוזיאון של ניו זילנד טה פאפא טונגוורה

[ממוזער|תמונה של המוזיאון (סגור בעת [מגפת הקורונה)]]
**המוזיאון של ניו זילנד טה פאפא טונגרווה** (באנגלית: **Museum of New Zealand Te Papa Tongarewa**) מוכר גם בתור Te Papa או Our Place, הוא מוזיאון לאומי ניו זילנדי הממוקם בעיר ולינגטון. המוזיאון נפתח ב-1998 לאחר האיחוד בין "המוזיאון הלאומי" ו"הגלריה הלאומית לאמנות". יותר מ-1.5 מיליון אזרחים באים לבקר במוזיאון מדי שנה.

"טה פאפה טונגרווה" פשוטו כמשמעו מתורגם ל"מכל האוצרות". המוזיאון מתעד את התרבות הילידית והקולוניאלית של המדינה, וכן את ההיסטוריה של הטבע ואת אוצרות התרבות שלה, ומפה מגיעה המילה.

## היסטוריה
המוזיאון שנפתח לפני טה פאפא נקרא **מוזיאון המושבות**, שהוקם ב-1895, ג'יימס הקטור היה מנהל המוזיאון.

המוזיאון הכיל שלל פריטים מדעים, אך הציג בנוסף לכך פריטים נוספים (בעיקר מתרומות של מבקרים).

ב-1907, השתנה שם המוזיאון מ"מוזיאון המושבות" ל"מוזיאון הדומיניון" והציג שלל יותר רחב של פריטים. בשנת 1913 התווסף אל אותו מבנה המוזיאון, מבנה נוסף בשם "הגלריה הלאומית לאמנות".

כיום, שניהם התאחדו למוזיאון אחד הנקרא "המוזיאון של ניו זילנד טה פאפא טונגרווה".

## קישורים חיצוניים

* 

* 

## הערות שוליים

ניו זילנד
ניו זילנד
טה פאפא טונגוורה
קטגוריה:ולינגטון (ניו זילנד): מבנים
קאלום סקוט האוולס

**קאלום סקוט האוולס** (באנגלית: **Callum Scott Howells**; נולד בשנת 1999) הוא שחקן, זמר ואישיות טלוויזיה ולשי שהתחיל את הקריירה שלו כשהיה ילד. הוא ידוע בעיקר בשל תפקידו בדרמה הבריטית "החטא" של ערוץ 4.

## ראשית חייו והשכלה
האוולס נולד בפונטיפריד  להורים אליסון וקית', וגדל בקרבת מקום, בטוניפייל ובפורת'. סבו, ברין האוולס, היה חבר במקהלת הגברים טראורצ'י.

האוולס למד בבית הספר המקיף טראורצ'י, שם היה תלמיד מצטיין. הוא לקח שיעורים בבית הספר למשחק של רונדה ו-"Stars in the Making" בבארי, והיה חבר בתיאטרון המוזיקה הלאומי לנוער. בגיל 16 הוא נבחן על ידי סוכן והלך להכשרה בקולג' הוולשי המלכותי למוזיקה ודרמה , שם סיים את לימודיו בשנת 2020.

## קריירה
האוולס ערך את הופעת הבכורה שלו בהפקה של המחזמר "אוליבר!". הוא היה ממייסדי מקהלת הבנים "Only Boys Aloud", והופיע איתם בשנת 2012 בעונה השישית של Britain's Got Talent ובשנת 2018 עבור הנסיך הארי ומייגן. מאז הוא הפך לשגריר נוער.

כשהיה בן 13, הוא הופיע בעונה השנייה של סדרת המציאות התיעודית "Show Me What You're Made Of" של CBBC. בהמשך חזר להשתתף בה בהופעת אורח. הוא עבד ככתב מלכותי בסדרה "Blue Peter" של CBBC.

בשנת 2013, האוולס זכה בתוכנית הכישרונות "Star of the Stage". בשנת 2014 הוא שיחק את גודפרי בהפקה של חברת New Adventures של מת'יו בורן, "Lord of the Flies", ב-Wales Millennium Centre שבקארדיף. הוא הופיע עם מקהלת הגברים טראורצ'י בשנת 2015, מקהלת הגברים פנדירוס בשנת 2017, ומקהלת הגברים דווננט בשנת 2018.

בגיל 17, האוולס נבחן לתוכנית השירה "Let It Shine" עם השיר "You're Be Back" מתוך המחזמר המילטון. הוא היה בקבוצה 4 והגיע לשלב 25 האחרונים. עם זאת, הוא פרש כדי לפנות זמן לגלם את ארפד לאסלו בהפקה המחודשת של וסט אנד למחזה "She Loves Me"  בתיאטרון Menier Chocolate Factory שבלונדון.

באוקטובר 2019 פורסם כי האוולס יככב במיני-סדרה של ראסל טי דייוויס "החטא" בתפקיד קולין מוריס-ג'ונס. הדמות מבוססת באופן רופף על בן זוג לשעבר של דייוויס. הסדרה שודרה לראשונה בינואר 2021 בערוץ 4 ובפברואר ב-HBO Max.

האוולס לוהק להפקה עתידית למחזה רומיאו ויוליה.

## חיים אישיים
האוולס מזדהה כקוויר. הוא הביע תמיכה בתנועה הפוליטית Welsh independence.

## פילמוגרפיה

## תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה ולשים
קטגוריה:שחקני תיאטרון ולשים
קטגוריה:שחקנים ילדים בריטים
קטגוריה:שחקנים להט"בים בריטים
קטגוריה:להט"בים ולשים
קטגוריה:משתתפים בתוכניות מציאות בריטיות
קטגוריה:בוגרי המכללה המלכותית הוולשית למוזיקה ודרמה
קטגוריה:בריטים שנולדו ב-1999
חולין בעזרה

**חולין בעזרה** הוא איסור הלכתי לשחוט בעלי חיים כשרים שהם חולין, (=שאינם קודשים) בתוך שטח העזרה שבבית המקדש. במקרה ונשחטו באיסור, הם נאסרים באכילה ובהנאה. 

לשיטת ספר היראים איסור זה הוא אחד מתרי"ג המצוות.
## מקורות האיסור ותוקפו
נאמר בתורה: 

ומכאן למדו חכמים במסכת קידושין איסור שחיטה של חולין בעזרה: 

מלבד הדרשה לאסור את השחיטה הובאו בתלמוד גם דרשות המלמדות שהבשר שנשחט באופן זה נאסר באכילה.

בתלמוד דנו האם איסור זה הוא מדאורייתא או מדרבנן.

הרמב"ם כותב שהאיסור הוא "מדברי קבלה". לדעת הכסף משנה האיסור הוא מדאורייתא, ואילו לדעת המגיד משנה האיסור הוא מדרבנן, ודרשות הפסוקים הן רק אסמכתא.

## פרטי דינים
* בשר ששחיטתו נעשתה בעזרה נאסר באיסור הנאה.
* שחיטה שאינה ראויה שנעשתה בעזרה, אינה בכלל איסור זה, והבשר מותר בהנאה. וכן הדין לחיות טמאות שנשחטו בעזרה.
* העונש לעובר על איסור זה (השוחט חולין בעזרה או אוכל מבשר כזה) הוא מכת מרדות. יש ראשונים שנראה מדבריהם שהעונש הוא מלקות.
* אין להכניס לעזרה גם בשר שחוט או פירות.
* המקדש אישה בחולין שנשחטו בעזרה אינה מקודשת (כדין המקדש אישה באיסורי הנאה).

## ראו גם
* שחוטי חוץ
## קישורים חיצוניים
* חולין בעזרה, באתר מכון המקדש
* בעניין איסור הכנסת חולין בעזרה, באתר פורטל הדף היומי

## הערות שוליים

קטגוריה:כשרות
קטגוריה:בית המקדש
קטגוריה:שחיטה ביהדות
קטגוריה:קידושין: סוגיות תלמודיות
לא דובים ולא יער (אלבום)

**לא דובים ולא יער** הוא אלבום הסולו הראשון במספר של הראפר הישראלי לוקץ'. האלבום יצא לאור ב-2008 דרך היי פייבר הפקות.
## הפקה
האלבום הוא אלבומו הראשון של לוקץ' לאחר פירוק "פי.אר. טרופרז", הלהקה שבה היה חבר, שעמה הוציא את אלבומה היחיד, "מתוך הזוהמה".

האלבום כולל 15 רצועות שהופקו על ידי מקדדי ג'י ואורי שוחט.

באלבום מתארחים פישי הגדול, אורי שוחט, גבי בן משה, מקדדי ג'י, תמיר בר, אורטגה, צ'ולו, פלד, אלפרבר ונועה פארן.

את עטיפת האלבום אייר גבי בן משה.

לשיר "שיר נפלאפי" מתוך האלבום, הופק קליפ אנימציה על ידי אסף בילט.

## רשימת רצועות

## קישורים חיצוניים
* לא דובים ולא יער, באתר ספוטיפיי
* לא דובים ולא יער, באתר אפל מיוזיק
* לא דובים ולא יער, באתר בנדקמפ

קטגוריה:אלבומי בכורה מ-2008
קטגוריה:אלבומי היפ הופ ישראליים
קטגוריה:אלבומים בעברית
קטגוריה:אלבומים שהופקו על ידי אורי שוחט
א.מ.י.ר.

**א.מ.י.ר. - ארגון מאוחד של יוצאי רומניה בישראל** הוא ארגון המייצג את יוצאי רומניה בישראל. הארגון בא לקדם מספר מטרות ובהם לקדם ולייצג את יהדות רומניה ויוצאי רומניה בפני ארגונים וגופים שונים ובייחוד גופי שלטון, וגם הנצחה ושימור המורשת של יהדות רומניה.

יסודות הארגון הונחו ב-2002 על ידי יצחק ארצי, מנחם אריאב, משה נתיב ומשה נגור, הרעיון להקמתו נבע מן הרגשתם שאין ארגון המכיר ומנציח את הקהילה היהודית הענפה ברומניה וכי הציבור לא מעורה מספיק במורשתה, לפני כן היו ארגונים קטנים יותר שעסקו ביוצאי רומניה אך ארגון זה מהווה ארגון-על המאחד ביניהם ומקיים פעילות ענפה.

הארגון מקיים מדי שנה טקס לזכר פרעות יאשי ופרעות בוקרשט, בין פעילותיו נמנית גם העצרת השנתית לשואת יהדות רומניה ביד ושם.

האחראי על הארגון הוא מיכה חריש.

## קישורים חיצוניים
* 
* 

קטגוריה:ישראל: ארגונים
קטגוריה:העלייה מרומניה
אוגוסט ובר

**אוגוסט ובר** (בגרמנית: **August Weber** : 10 בינואר 1817 – 11 בספטמבר 1873) היה צייר גרמני מבית הספר לציור בדיסלדורף.

## ביוגרפיה
ובר החל את לימודיו כצייר נוף אצל הצייר היינריך רוזנקרנץ בפרנקפורט, והמשיך בשנת 1835 אצל צייר החצר יוהאן היינריך שילבך בדרמשטאדט, איתו יצא גם למסע לימודי לשווייץ. בין השנים 1836–1838 היה סטודנט במכון סטדל בפרנקפורט. בסתיו 1838 עבר לדיסלדורף, שם למד באקדמיה במשך שנה. מאוחר יותר הוא הכשיר תלמידים רבים בעצמו, כולל תיאודור מרטנס, אוטו אודברכט ואחרים. בשל ההצלחה בפעילות ההוראה שלו, הוא מונה לפרופסור על ידי מלך פרוסיה. בשנת 1858 הביא את יאקוב מאורר ואנטון בורגר מפרנקפורט לדיסלדורף.

בשנת 1844 היה מייסד שותף של התאחדות האמנים בדיסלדורף וחבר במלכסטנס. בשנת 1863 הוא הפך לחבר כבוד של אגודת האמנים של דיסלדורף ובשנת 1864 הוא זכה בתואר כבוד על ידי הקרן הגרמנית למדעים, אמנויות וחינוך כללי בפרנקפורט.

ובר היה נשוי מאז 1844. בתו היחידה נפטרה בשנת 1857. בשנים 1871 - 1872 נאסר עליו לצייר עקב מצב עיניים. לאחר מכן צייר שוב, אך הוא נפטר ב -9 בספטמבר 1873 מדלקת ריאות.

## יצירה
ובר לא עקב אחר האמנות הריאליסטית ששלטה באותה תקופה, אלא ראה בכך אמצעי ליישם פנטזיות ומחשבות פואטיות. הוא הגביל את עצמו לשני סוגי נופים גאוגרפיים בלבד (נופי עצים דרומיים וצפוניים) ופעל לשנות את צורתם בייצוג עד כדי אי-זיהוי. יחד עם יוהאן וילהלם שירמר, הוא נחשב לאחד משני ה"אידיאליסטים "בבית הספר דיסלדורף.

על פי גישתו, הפרטים המצוירים חייבים להיות כפופים לאפקט הכללי האידיאליסטי, למעט תופעות טבע כמו אור הירח או נוף הערב. בספרות הוא מכונה גם "אורג אור הירח",

בנוסף לציורי נוף, ובר גם יצר רישומים וצבעי מים, וכן כמה ליטוגרפיות.

## גלריה

File:August Weber Nächtliche Heimkehr.jpg

File:August Weber Sommerlandschaft 1846.jpg

File:August-weber-bewaldete-flusslandschaft.jpg

 
## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1817
קטגוריה:גרמנים שנפטרו ב-1873
לגונדה 12/24

[ממוזער|240px|"לגונדה 12/24", שנת [1925]]
[ממוזער|240px|מבט ל[מנוע "לגונדה 12/24", שנת 1925]]
**לגונדה 12/24** (באנגלית: **Lagonda 12/24**) היא מכונית מהודרת, אשר יוצרה על ידי יצרנית הרכב הבריטית **Lagonda** בין השנים 1924–1925.

יוצרו 2,250 יחידות.

## ממאפייני דגם "לגונדה 12/24" 4 דלתות סדאן / סלון

* 4 דלתות
* 5-4 מושבים
* מנוע קדמי – אורכי מתוצרת "לגונדה"
* סוג הנעה: הנעה אחורית
* מנוע קירור מים
* 1 מאייד מסוג "Zenith"
* אורך: יחס בסיס גלגלים 1.39
* מערכת היגוי: מימין
* 4 גלגלים סימטריים

## דגמים
* 2 דלתות – דגם פתוח
* 4 דלתות "Tourer" - דגם פתוח
* 4 דלתות – סדאן / סלון

## ראו גם
* לגונדה LG6
* לגונדה 16/65
* לגונדה 2.6 ליטר
* לגונדה 3 ליטר

## קישורים חיצוניים

* 

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1924
קטגוריה:מכוניות בריטיות
12/24
מג'

**מג**' (בהונגרית: **Magy**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם במג' מספר התושבים נמצא בירידה. כך, בשנת 1990 היה מספר התושבים 946 ובשנת 2020 רק 825 תושבים.

## יהודי מג'
במג' חיו יהודים בתקופות זמן שונות ומשנת 1885 הייתה הקהילה כפופה לקהילת נירבאטור. במקום קיים בית קברות יהודי. רבים יהודי מג' נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
מחשב לכל ילד (אלבום)

**מחשב לכל ילד** הוא האלבום השני של צמד ההיפ הופ הישראלי כהן@מושון. האלבום יצא לאור ב-22 בספטמבר 2011 דרך היי פידליטי.

האלבום כולל 12 רצועות ורצועת בונוס שהופקו על ידי כהן, מיכאל מושונוב, יונתן ריקליס, אורי שוחט ועומר קליין.

באלבום מתארחים אקסום ופלד.

## רשימת רצועות

## קישורים חיצוניים
* מחשב לכל ילד, באתר ספוטיפיי
* מחשב לכל ילד, באתר אפל מיוזיק
* מחשב לכל ילד, באתר בנדקמפ

## הערות שוליים

קטגוריה:כהן@מושון
קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומי היפ הופ ישראליים
פאח'יתה בנת אבי טאלב

**פאח'יתה בנת אבי טאלב** (בערבית: فاختة بنت أبي طالب) הידועה גם בשם **הינד** ובכוניה **אום האני**, הייתה בתם הבכורה של אבו טאלב ופאטמה בנת אסד, אחותו של האימאם עלי בן אבי טאלב, בת דודו של מוחמד נביא האסלאם, ואחת מהצחאבה.

## נישואים
לפני שנת 594, מוחמד ביקש מאבו טאלב לשאת את פאח'יתה לאישה, אך אבו טאלב סירב, ובמקום זה הסכים לחתן אותה עם הוביירה בן אבי ווהב אל-מח'זומי. אחת ההשערות היא שאבו טאלב סירב להצעתו של מוחמד מכיוון שמוחמד לא היה מספיק אמיד מבחינה כלכלית.

הוביירה היה משורר, ותואר כאדם חכם ובעל השפעה. הוא ופאח'יתה הביאו לעולם שבעה ילדים, מהם ארבעה בנים ושלוש בנות.

בינואר 630, התגרשו פאח'יתה והוביירה. מוחמד שוב הציע לה נישואין, אך שוב היא סירבה.

## פטירה

פאח'יתה בנת אבי טאלב נפטר בשנת 661.

## ראו גם
* אהל אל-בית

## הערות שוליים

קטגוריה:צחאבה
שרלוט קארדין

**שרלוט קארדין** (באנגלית: **Charlotte Cardin**; נולדה ב-9 בנובמבר 1994), היא זמרת-יוצרת ודוגמנית קנדית. קארדין החלה את דרכה כדוגמנית בגיל 15, היא הופיעה במסעות פרסום רבים כגון "Barilà".

## ביוגרפיה
בשנת 2013, השתתפה בעונה הראשונה של תוכנית הכישרונות "La Voix" שבקנדה, בה הגיעה לרביעיית הגמר. באותה השנה, התארחה באלבום *Au milieu de ma vie*, של הזמר גארו בסינגל "Du vent, des mots". ב-1 במרץ 2014, ביצעו השניים את השיר בתוכנית הטלוויזיה "The Voice: la plus belle voix".

ב-15 ביולי 2016, הוציאה קארדין את מיני-אלבום הבכורה שלה, *Big Boy*, על ידי חברת התקליטים קאלט ניישן. במיני-אלבום נכללו שירים באנגלית וצרפתית. קארדין קיבלה מועמדות בטקס פרסי ה-SOCAN על שירה, "Les échardes". באותו השנה, שיר הנושא "Big Boy" הושמע ברדיו CBC Radio 2, והגיע למקום ה-20 במצעד של הגוף הזה. בנובמבר 2016, התארחה קארדין בתוכנית "Tout le monde en parle", בו סיפרה על תהליכי יצירת המיני-אלבום.

בשנת 2017, קיבלה קארדין בטקס פרסי SOCAN לשנת 2017, היא הייתה מועמדת בקטגוריית האנגלית עבור "Big Boy" ובקטגוריה הצרפתית עבור "Faufile", והפכה לאמנית הראשונה בתולדות הפרס שמועמדת בשתי הקטגוריות באותה השנה. שנה לאחר מכן, היא קיבלה שתי מועמדויות לפרס ג'ונו בטקס פרסי ג'ונו לשנת 2018, לאמנית השנה פורצת הדרך ולכותבת השירים של השנה עבור "Main Girl", "Paradise Paradise" ו-"The Kids". במשך שנת 2018, קיבלה מועמדות בטקס פרסי SOCAN, על כתיבת הסינגל "Main Girl".

בשנת 2019, שיתפה פעולה קארדין יחד עם המפיק CRi בגרסת כיסוי לשיר "Fous n'importe où" של זמר דניאל בלאנגר. באותו שנה התארחה קארדין באלבום *Loud Tout ça pour ça*, של הראפר לאוד  בשיר "Sometimes, All the Time".

בשנת 2020, הוציאה קארדין את הסינגלים "Passive Aggressive", "Daddy". בשנת 2021, הוציאה את הסינגלים "Meaningless", "Sad Girl", שנכללו בתוך אלבום הבכורה שלה, *[[Phoenix (אלבום של שרלוט קארדין)|Phoenix]]*, שייצא לאור ב-23 באפריל 2021. האלבום עצמו נכתב על ידי קארדין ביחד עם מנהלה האישי ג'ייסון ברנדו.

באפריל 2023, הוציאה קארדין את הסינגל "Confetti", שיצא מתוך אלבומה השני **', שיצא לאור ב-25 באוגוסט 2023.

==חיים אישיים==
החל משנת 2020, היא נמצאת במערכת יחסים עם השחקן אליוצ'ה שניידר .

==דיסקוגרפיה==
===אלבומי אולפן===
* 2021: ''[[Phoenix (אלבום של שרלוט קארדין)|Phoenix]]''
* 2023: **'
### מיני-אלבומים
* 2016: *[[Big Boy]]*
* 2017: *[[Main Girl]]*
* 2023: *[[Une semaine à Paris]]*

## פרסים ומועמדויות

## קישורים חיצוניים

* 

## הערות שוליים

קטגוריה:זמרות-יוצרות קנדיות
קטגוריה:מוזיקאים קנדים
קטגוריה:זוכי פרס ג'ונו
קטגוריה:קנדיות שנולדו ב-1994
מרי אן טלבוט

**מרי אן טלבוט** (1778- 1808) הידועה גם בשם ג'ון טיילור הייתה אישה אנגלייה, שעבדה במסווה כחייל ומלח בעת המהפכה הצרפתית.

## ביוגרפיה
מרי אן טלבוט נולדה בלונדון. במהלך חייה, הכריזה טלבוט כי הייתה אחד מה-16 ילדיו הלא חוקיים של הלורד , . בגיל 4 מתה אמה בעת לידה, ומרי אן בילתה את ילדותה תחת חסותם של אפוטרופוסים שונים. מגיל 5 עד גיל 14 שהתה בפנימייה פרטית בצ'סטר. לאחר מכן, נלקחה לחסותו של אדם אשר כינתה אדון סוקר (Sucker או Shuker), שהיה אחראי על ירושתה מאחותה.

בשנת 1792 נעשתה טלבוט לפילגשו של קפטן אסקס בואן, אשר גייס אותה כנער שירותיו בשם "גון טיילור" להפלגה לסנטו דומינגו. , הופנה לשירות בפלנדריה נגד הצרפתים והיא שימשה כנער מתופף ב, שם נהרג קפטן בואן. בקרב היא נפצעה מדקירת חרב וטיפלה בעצמה בפצעיה. ממכתביו של בואן גילתה טלבוט כי אדון סוקר בזבז את מה שנשאר מירושתה ולכן היא החליטה להמשיך לעבוד כמלח ולהתחזות כגבר. היא ברחה, נמלטה דרך לוקסמבורג לחבל הריין הגרמני והפכה ל (Cabin boy, נער אשר תפקידו להראות לנוסעים את מקומם ולבצע מטלות עבור הקפטן) על ספינה צרפתית. כאשר הצי המלכותי הבריטי כבש את הספינה היא הועברה לברונסוויק שם שימשה כ""-נער אשר תפקידו להעביר אבקת שרפה לתותחנים.

במהלך קרב שאירע באחד ביוני 1794 נגד צי הים של  נפצעה טלבוט בפעם השנייה כאשר קלע אשכול כמעט כרת את רגלה. למרות זאת, לאחר זמן מה החליטה להצטרף שוב לצוות. טלבוט מעולם לא החלימה באופן מלא מפציעה זו. טלבוט נחטפה על ידי הצרפתים וישבה בשבי בדנקרק כ-18 חודשים. בשנת 1797 הצליחה טלבוט לחזור ללונדון. לאחר מכן הלכה טלבוט לעבוד כפקידה בספינה אמריקנית על מנת להגיע לארצות הברית, אך היא נאלצה לחזור ללונדון על מנת להימנע מתשומת לבו של האחיין של רב החובל שרצה להתחתן איתה.

בשנת 1797 נתפסה טלבוט על ידי אנשים שרצו לגייסה לצי, ומגדרה האמיתי נחשף. הפצע ברגלה טלבוט החמיר, אך היא המשיכה ללבוש בגדי גבר. טלבוט גם ביקרה אצל אדון סאקר שבישר לה שהירושה שלה אבדה. שלושה ימים לאחר מכן אדון סאקר חווה התקף לב ומת.

טלבוט המשיכה להתחפש לגבר באמצעות בגדי מלח, עבדה בעבודות בזויות ואף ניסתה את מזלה על הבמה בדרורי ליין, אך בסופו של דבר היא נעצרה ונלקחה לכלא דבט בניוגייט בשל התחזות. כאשר השתחררה היא הפכה לעובדת משק הבית של המו"ל רוברט ס. קירבי בביתו בכנסיית סנט פול, לונדון, ועבדה אצלו שלוש שנים עד שבריאותה הדרדרה. היא עברה לגור עם חבריה בשרופשיר ומתה כמה שבועות לאחר מכן בגיל 34, בתאריך 4 בפברואר 1808.

אמיתות סיפורה של טלבוט הוטל בספק, בגלל הסתירות שנמצאו בין תיעודיה לבין תיעודים היסטוריים אחרים. בין אלה, אין שום תיעוד של ימאים על סיפונן של הספינות בהן טענה ששירתה בשם טיילור. חוסר הסבירות של כמה מתיעודיה מוצג גם עם טענתה שהייתה על הספינה "ווזובי" כאשר זו נכבשה על ידי הצרפתים בתעלת לאמנש מפני שהספינה המדוברת שירתה בעת לכידתה באיי הודו המערבית.

סיפורה של טלבוט עורר הזדהות מסוימת ואפילו התרחש מקרה בהשראתה בו אישה במדי פרש ניסתה להתחפש לגבר בשם ג'ון טיילור כדי לגייס כסף בלונדון.

## קישורים חיצוניים

* 

## הערות שוליים

קטגוריה:נשים אנגליות
קטגוריה:ילידות 1778
קטגוריה:בריטים שנולדו ב-1778
קטגוריה:נפטרות ב-1808
קטגוריה:בריטים שנפטרו ב-1808
קטגוריה:לוחמות קרוסדרסריות
הנשיא (סדרת טלוויזיה)

**הנשיא** (בפינית: **Presidentti**) היא סדרת דרמה פוליטית פינית, ששודרה ברשת Yle TV1 בין ה־5 בפברואר ל־23 באפריל 2017. את הסדרה ביים לורי נורקס, נכתב על ידי קירסטי מנינן ואנטי פסונן והופק על ידי חברת Zodiak Finland עבור ערוץ Yle 1 בטלוויזיה הפינית.
## עלילה
בשנת 2018, איש העסקים המצליח הנרי טלביו, המועמד למפלגה בשם Liike ("התנועה"), נבחר לנשיא פינלנד. בעת כהונתו הוא מתמודד עם משברים קשים גם בפוליטיקה וגם בחייו הפרטיים.
## שחקנים ודמויות
* סמולי אדלמן - הנרי טלביו, הנשיא
* לאורה מלמיווארה - אנה לביו, אשת הנשיא
* אינקה קאלן - פטרה פנאנן, ראשת הממשלה
* טומי ארונן - ארטו ראהיקאינן, מנהל התקשורת של הנשיא
* אנטי וירמווירטה - פנטי סירליוס, מזכיר הביטחון של ראש הממשלה
* ריאה מאוראנן - מריאטה קואוסיסטו, ראש הסגל הנשיאותי
* מיקו לפילאמי - יאני ארונן, יועץ תעשיית האנרגיה ומאהבה של ראשת הממשלה
* יואל מאקינן - אליאס טלביו, יושב ראש "התנועה" ובנו של הנשיא
* מאטס לאנגבאקה - אריק ברגהולם, שר החוץ
* כריסטינה הלטו - קמילה ברגהולם, אשת שר החוץ
* אסקו סלמינן - ואינו ואלגרן, לוביסט תקשורת, הבעלים של מגזין Saldo
* סאמולי נייטימאקי - ריקו להטינן, עורך מגזין Saldo
* אידה-מריה הינונן - לינס, עוזרת לנשיא
* אידה לאמפלה - מאי, עוזרת לנשיא
* אולאבי אואוסיווירטה - קאלה קיוויארבי - שר האוצר ויושב ראש מפלגת הסביבה
* מריאנה מיאלה - סארי פוהאקה, עורכת ערוץ Yle
* לוטה לינדרוס - אניקה פיטקאנן - סגנית יושב ראש "התנועה"

## פרקים

## קישורים חיצוניים

## הערות שוליים

קטגוריה:סדרות דרמה פוליטיות
קטגוריה:סדרות דרמה המשכיות
קטגוריה:סדרות טלוויזיה פיניות
דיק ברונה

**דיק ברונה** (נולד הנדריק מגדלנוס ברונה; בהולנדית: **Dick Bruna**; 23 באוגוסט 1927 – 16 בפברואר 2017) היה סופר, אמן, מאייר ומעצב גרפי הולנדי.

ברונה ידוע בעיקר בזכות ספרי הפעוטות שחיבר ואייר, שמספרם עולה על 200. היצירה הבולטת ביותר שלו הייתה סדרת הספרים על הארנבת "Nijntje" (בעברית נינה, ובהמשך מיפי, בעקבות התרגום לאנגלית), שצוירה בקווים גרפיים כבדים, צורות פשוטות וצבעי יסוד. דמותה של נינה נולדה בשנת 1955 בעקבות חופשה משפחתית, בה ראה ברונה ארנבת וניסה לצייר אותה.

מלבד ספרי הילדים שלו אייר ברונה ועיצב גם כריכות ספרים וכרזות עבור חברת ההוצאה לאור של אביו. על העיצובים הידועים שלו נמנים ספרי המפקח מגרה של ז'ורז' סימנון.

ברונה נפטר בשנתו ב־16 בפברואר 2017, בגיל 89.

## מספריו בעברית
* **נינה בשלג**. תרגום: רבקה משולח, א. לוין אפשטיין
* **נינה והים**. תרגום: אוריאל אופק, א. לוין אפשטיין, תשכ"ח
* **צילי וגילי**. תרגום: אוריאל אופק, א. לוין אפשטיין, תשכ"ט
* **ביצה עגלגלה**. תרגום: אוריאל אופק, א. לוין אפשטיין, תשכ"ט
* **הקרקס**. תרגום: אוריאל אופק, א. לוין אפשטיין, תשכ"ט
* **הדג הגיבור**. תרגום: אוריאל אופק, א. לוין אפשטין, תשכ"ט
* **החתול הקטן**. תרגום: אוריאל אופק, א. לוין אפשטיין, תשכ"ט
* **המלח**. תרגום: רבקה משולח, א. לוין אפשטיין, תשל"א
* **אני יודע לספר**. תרגום: רבקה משולח, א. לוין אפשטיין, תשל"ה
* **נינה טסה באווירון**. תרגום: רבקה משולח, א. לוין אפשטיין, תשל"ה
* **יום הולדת לנינה**, תרגום: רבקה משולח, א. לוין אפשטיין, תשל"ה
* **סינדרלה לכלוכית**, תרגום: בינה אופק, א. לוין אפשטיין מודן, תשל"ח
* **אצבעוני**, תרגום: בינה אופק, א. לוין אפשטיין מודן, תשל"ח
***מה עושה מיפי**. תרגום: נילופאר סבזרו, ענבל, 2006
***ספר החיות הגדול של מיפי**. תרגום: רוני בק, תכלת, 2020

## קישורים חיצוניים

* 

* 
* 

## הערות שוליים

קטגוריה:סופרי ילדים ונוער הולנדים
קטגוריה:הולנדים שנולדו ב-1927
קטגוריה:הולנדים שנפטרו ב-2017
עגילי זהב

**עגילי זהב** (באנגלית: **Golden Earrings**) הוא סרט ריגול רומנטי אמריקאי משנת 1947, בבימויו של מיטשל לייסן, עם ריי מילנד ומרלן דיטריך בתפקידים הראשיים.

התסריט מבוסס על הרומן "עגילי זהב" של יולן פלדש (1945). הסיפור היא על סוכן בריטי בגרמניה לפני מלחמת העולם השנייה שנעצר ונחקר בידי האס אס בורח מהמעצר ובעזרת צועניה הונגרית, מצליח לברוח מגרמניה. הוא מסופר בסרט בצורת פלשבק.

ויקטור יאנג הלחין את פסקול הסרט ששזור בנעימות הונגריות המוכרות מהרפסודיה ההונגרית של פרנץ ליסט ושל ינה הובאי. השיר "עגילי זהב" המושר בסרט על ידי ראש הצוענים, הפך ללהיט בקולה של פגי לי וזכה לביצועים רבים של בינג קרוסבי, דינה שור, וילי נלסון, נינה סימון, בובי דארין, פרנק סינטרה ריי קוניף ועוד.

## תקציר העלילה
סתיו 1946, במבואה של מלון בלונדון מקבל מייג'ור ג'נרל ראלף דניסון, מעטפה ובה זוג עגילי זהב הוא מתרגש ומקרב אותם לאזניו. במבואה מתבונן בו עיתונאי אמריקאי בשם קוונטין ריינולדס (בתפקיד עצמו) ומתפלא על כך. לאחר מספר שעות שניהם מוצאים את עצמם בטיסה לפריז ולשאלתו של ריינולדס על העגילים מתחיל ראלף לגלות את סיפורו.

לפני פרוץ מלחמת העולם השנייה הוא היה בשליחות חשאית בגרמניה ביחד עם צ'ארלס בירד (ברוס לסטר) כדי להגיע לפרופסור אוטו קרוסיג (ריינהולד שונצל), אנטי נאצי בחשאי שהמציא נוסחה לגז מסוכן. הם נתפסו, הושמו בתא מעצר של האס אס ונחקרו על ידי איש הגסטפו הוף (דניס הואי).

לילה אחד הם התגברו על השומרים והצליחו להימלט בבגדי אס אס הם נפרדו וקבעו להיפגש בנקודה מסוימת ליד פרייבורג. ראלף המשיך לבד ביער ונתקל בצועניה לידיה (מרלן דיטריך) ששכנעה אותו להתחפש לצועני עם עור שחום ועגילי זהב נעוצים בתנוכי אזניו. בצורה זו הם מתחמקים מהגרמנים המחפשים אחריו כשהם מתנהלים בעגלה רתומה לסוס וראלף נראה כמו צועני מלידה. לידיה מביאה אותו לשבט הצועני שלה שם הוא נאבק בראש השבט זולטן (מורבין וי) ומנצח אותו. לאחר מכן שר זולטן את "עגילי זהב".

הם ממשיכים לנקודת המפגש ורואים שבירד נתפס והוף מנסה לחקור אותו על ידי שרפה וגרימת כוויות ראלף יורה והורג אותם אך בירד מת. הם ממשיכים לבית קרוסיק שמלא באנשי צבא נאצים שצוהלים לשמע הכרזת היטלר על הפלישה לפולין. ראלף משכנע את הפרופסור לתת לו את הנוסחה ולידיה עוזרת לו לברוח ולחצות את הריין לשווייץ הוא נפרד ממנה ומחזיר לה את העגילים.

כעת, לאחר שנחת בפריז, ממשיך ראלף למקום משם נפרד מלידיה, מוצא אותה עם העגלה והסוס ושניהם ממשיכים הלאה.

## צוות השחקנים

## קישורים חיצוניים

* קדימון ל"עגילי זהב", באתר יוטיוב
* פגי לי שרה "עגילי זהב", באתר יוטיוב

קטגוריה:סרטי 1947
קטגוריה:סרטי דרמה אמריקאיים
קטגוריה:סרטי פרמאונט
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים רומנטיים
קטגוריה:סרטי דרמה רומנטית אמריקאיים
ננסי הוליסטר

**ננסי פטנאם הוליסטר** (באנגלית: **Nancy Putnam Hollister**; נולדה ב-22 במאי 1949) היא פוליטיקאית אמריקאית ממדינת אוהיו שבארצות הברית. הוליסטר היא האישה הראשונה (והיחידה, נכון ל-2023) שכיהנה כמושלת אוהיו, בתקופת כהונה קצרצרה מסוף דצמבר 1998 עד ינואר 1999. הוליסטר היא חברת המפלגה הרפובליקנית.

## ביוגרפיה
הוליסטר נולד בעיר מרייטה, מושב המחוז של מחוז וושינגטון, השוכנת על גבול אוהיו-וירג'יניה המערבית. היא למדה באוניברסיטת קנט סטייט, וכשהשלימה את לימודיה הגבוהים הייתה לעקרת בית. במהלך שנות ה-80 של המאה ה-20 החלה את דרכה בפוליטיקה של ארצות הברית. הוליסטר מילאה לראשונה תפקיד ציבורי כאשר נבחרה למועצת העירייה מרייטה בשנת 1980. היא הייתה חברה במועצת העיר עד שנבחרה לראשות עירייה בבחירות 1984 כראש העירייה פעלה הוליסטר למען הקמת עסקים חדשים באזור, קידום תיירות, והבטחת מימון ממשלתי לבניית גשר מעל נהר אוהיו.

מכיוון שהייתה ראש עיר בדרום-מזרח אוהיו, מושל אוהיו ג'ורג' ווינוביץ' מינה את הוליסטר למנהלת לשכת המושל באוהיו האפלצ'ית. בתפקיד זה, העניקה הוליסטר ייעוץ פוליטי למושל וויונוביץ' כיצד לשפר את הכלכלה ואת איכות החיים ב-29 ממחוזות אוהיו. ב-1994 נבחרה הוליסטר לסגנית המושל ה-60 של אוהיו, לאחר שסגן המושל המכהן מייק דה ויין נבחר אל הסנאט של ארצות הברית. כסגנית המושל, פיקחה הוליסטר על ועדות ממשלתיות ומקומיות אחדות, בהן לשכת המושל באוהיו האפלצ'ית; מועצת המושל לפיתוח כוח אדם; מחלקת החקלאות באוהיו; הלשכה לשירותי תעסוקה; משרד השיכון והשותפות הקהילתית; המשרד לפיתוח פחם; וכוח המשימה לשימור קרקעות החקלאות במדינת אוהיו.

ב-3 בנובמבר 1998, במהלך בחירות אמצע הכהונה באותה השנה, נבחר המושל ווינוביץ' אל הסנאט האמריקאי, ובוב טאפט נבחר להחליף את וויונוביץ' בתפקיד המושל. באותו יום התמודדה הוליסטר על ייצוג מחוז הקונגרס השישי של אוהיו בבית הנבחרים של ארצות הברית, לאחר שהביסה בבחירות המקדימות את חבר הקונגרס לשעבר פרנק קרמינס. עם זאת, הוליסטר הפסידה ביום הבחירות הכלליות לנציג המחוז המכהן טד סטריקלנד (שלימים ייבחר כמושל במקומו של טאפט).

וויינוביץ' התפטר מתפקיד המושל ב-31 בדצמבר 1998, על מנת שיוכל להישבע לתפקידו ימים אחדים אחר כך, ובכך נהפכה הוליסטר למושלת המדינה. הוליסטר הייתה לאישה הראשונה והיחידה (נכון ל-2021) בתפקיד זה. היא איישה את התפקיד 11 ימים בלבד — מה שהפך אותה למושלת בעלת תקופת הכהונה הקצרה ביותר באוהיו — שכן השלימה למעשה את כהונתו של וויונוביץ'.

עם עזיבתה את תפקיד המושל, מונתה הוליסטר לבית הנבחרים של אוהיו, כנציגת מחוז הבחירה ה-96, בשנת 1999. היא התמודדה ונבחרה למושב זה כהלכה ב-2000 ושוב ב-2002. בבחירות 2004 הפסידה הוליסטר לג'ניפר גריסון, מועמדת המפלגה הדמוקרטית. במאי 2016 מונתה הוליסטר בידי המושל ג'ון קייסיק לחברה במועצת החינוך המדינתית של אוהיו, כממלאת מקום.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:מריאטה (אוהיו): אישים
קטגוריה:ראשי עיריות באוהיו
קטגוריה:סגני מושלי אוהיו
קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של אוהיו
קטגוריה:נשים בראשות עיריות בארצות הברית
קטגוריה:בוגרות אוניברסיטת המדינה של קנט
קטגוריה:בוגרי אוניברסיטת המדינה של קנט
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
אביבה נגוסה

**אביבה סימניש נגוסה טרי** (נולדה ב-14 ביולי 1984) היא שחקנית ישראלית.

## ביוגרפיה
נגוסה נולדה בעפולה להורים שעלו לישראל במסגרת מבצע אחים מאתיופיה והיא הרביעית מתוך שישה ילדים. גדלה בנצרת עילית, אך לאחר גירושי הוריה עברה בגיל 12 יחד עם אמה לרחובות. אחרי שנה עברה ללמוד בפנימייה דתית בעפולה בה למדה במשך שנתיים ולאחר מכן בפנימייה בקיבוץ מעברות.

בלימודיה בבית הספר התיכון רמות חפר היא נבחנה בבגרות 5 יחידות תיאטרון ומשחק וסיימה בהצטיינות, והשתתפה בתוכנית עמיתי ברונפמן. בצה"ל שירתה כמש"קית הוראה ופיקוד בחיל החינוך. אחרי הצבא היא הצטרפה לחוג משחק למבוגרים של ששי סמוכה. משנת 2008 ועד שנת 2011 למדה בבית הספר למשחק של יורם לוינשטיין. בהמשך הצטרפה נגוסה לתיאטרון בית ליסין.

בשנת 2021 הייתה מועמדת לפרס "שחקנית המשנה הטובה ביותר בסדרה קומית" בטקס פרסי הטלוויזיה על גילום דמותה של אסתי בתוכנית הטלוויזיה "קופה ראשית". בשנת 2022 הייתה מועמדת לפרס אופיר לשחקנית המשנה הטובה ביותר על תפקידה בסרט "הדרך לאילת".

נגוסה נשואה לאריאל טרי, מעסה רפואי והיא בעלת תואר ראשון בבימוי והוראת תיאטרון בסמינר הקיבוצים.

## משחק
### טלוויזיה
בשנת 2015 שיחקה בסדרת הדרמה ״החדש של עומרי גורדון״ בתפקיד אסתר.

בשנת 2016 שיחקה בסדרה בתולות בתפקיד זביב.

בשנת 2017 שיחקה בסדרה ״נבסו״ בתפקיד ישואיינש.

בשנת 2018 שיחקה בסדרת הדרמה ״להעיר את הדב״ בתפקיד גלי.

בין השנים 2018 ל-2019 שיחקה בסדרה ״עיר מקלט״ בתפקיד לידי קידנה.

משנת 2018 ל-2025 משחקת נגוסה בסדרה הקומית ״קופה ראשית״ בתפקיד אסתי.

בשנת 2023 שיחקה נגוסה בסדרה "פול ספיד" חוקרת משטרה.

### קולנוע
בשנת 2014 שיחקה בסרט "שיניים" מאת עלמה גניהר.

בשנת 2019 שיחקה בסרט "אתר הצלילה בים האדום".

בשנת 2022 שיחקה בסרט "הדרך לאילת".

בשנת 2024 שיחקה בסרט "מרוסקים: גולסטאר הסרט".

### תיאטרון
* 2010 - "הזמרת הקירחת" בפסטיבל אוליב
* 2010 - "הכלה וצייד הפרפרים" בפסטיבל אוליב
*2011 - "אמא שלו" בתיאטרון בית ליסין
*2012 - "מומו" במדיטק חולון
*2013 - "מדליה להארי" בתיאטרון בית ליסין
* 2013 - "שעת מבחן" בתיאטרון ארצי לנוער
*2014 - המקרה המוזר של הכלב בשעת לילה בתיאטרון בית ליסין
* 2015 - שוקו וניל בתיאטרון באר שבע
*2019 - תוצרת הארץ (כתיבה ומשחק) בתיאטרון הנפש

## קישורים חיצוניים

* 
* 
* 
* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות ישראליות
קטגוריה:שחקנים ישראלים
קטגוריה:בוגרי תיכון אזורי רמות חפר
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:עפולה: אישים
קטגוריה:קופה ראשית
קטגוריה:ישראליות שנולדו ב-1984
קטגוריה:ישראלים שנולדו ב-1984
גווינת' ג'ונס

**גווינת' ג'ונס** (באנגלית: **Gwyneth Jones**; נולדה ב־14 בפברואר 1952) היא סופרת מדע בדיוני ופנטזיה בריטית, וסופרת לצעירים בשם הבדוי "**אן האלם**".

## ביוגרפיה
ג'ונס נולדה במנצ'סטר, אנגליה לדזמונד וריטה ג'ונס. היא למדה במנזר קתולי בילדותה ואת לימודיה האקדמאיים סיימה בהצטיינות תואר בהיסטוריה אירופאית של רעיונות מאוניברסיטת סאסקס.

משנת 1977 כותבת ג'ונס ספרי פנטזיה ומדע בדיוני.

היא חברה בעמותות הטבע והחקלאות הבריטיות "Soil Association", ועמותת “Sussex Wildlife Trust", העמותה נגד זיהום סביבתי "Frack Free Sussex", עמותת איכות הסביבה וזכויות חברתיות "המפלגה הירוקה", והארגון הבינלאומי לזכויות אדם "ארגון אמנסטי הבינלאומי".

ג'ונס חייה בברייטון, אנגליה, עם בעלה, פיטר וילסון, בנה ושני חתוליה.

## קריירה
### כתיבתה
את ספרה הראשון, "Water in the air", פרסמה ג'ונס בשנת 1977. לאחר שני ספרים אחרים, בשנת 1981 פרסמה את ספרה הראשון תחת שם העט אן האלם, "Ally, Ally Aster", תחת שם זה פרסמה עד היום מעל 15 ספרים.

עבודותיה של ג'ונס עוסקות בעיקר במדע בדיוני ופנטזיה גבוהה. ספריה לרוב משלבים מוטיבים מגדריים ופמיניסטיים. בדרך כלל הביקורות לכתביה חיוביות, וככותבת מדע בדיוני פמיניסטית משווים אותה לעיתים לאורסולה ק. לה גווין, אם כי שתי הכותבות נבדלות מאוד בתוכן ספריהן. בנוסף, כתבה ג'ונס עשרות סיפורים קצרים לאורך השנים.

### ביקורות ומסות
ג'ונס מבקרת ספרי מדע בדיוני וכותבת מטעם מגזין הגארדיאן מאז 2011, וכתבה עשרות מסות עד כה בנושאים שונים כמו: מגדר, מין, פמיניזם, ספרות, מדע בדיוני ועוד. מבין המסות שלה כתבה את "Deconstructing the Starships", סדרת מסות זוכת שבחים אשר עוסקת בכתיבת מדע בדיוני בתור אישה פמיניסטית.

### פרסים
יצירותיה הספרותיות של ג'ונס זיכו אותה במספר פרסים. ג'ונס זכתה פעמיים בפרס הפנטזיה העולמי, פרס הסיפור הקצר של איגוד המדע הבדיוני הבריטי, פרס ילדי הלילה של אגודת דרקולה הבריטית, פרס ארתור ק. קלארק לסופר המדע הבדיוני הטוב ביותר, פרס פיליפ ק. דיק, ופרס ג'יימס טיפטרי ג'וניור.

## ספרים
הרשימה מציגה את ספריה של גווינת' ג'ונס בשמם האנגלי מכיוון שספריה לא תורגמו לעברית.

## קישורים חיצוניים
* 
* world without end (באנגלית) Sussex wildlife trust (באנגלית)
* Frack Free Sussex (באנגלית) The Internet Speculative Fiction Database (באנגלית)

## הערות שוליים

קטגוריה:סופרות בריטיות
קטגוריה:בוגרות אוניברסיטת סאסקס
קטגוריה:בוגרי אוניברסיטת סאסקס
קטגוריה:בריטיות שנולדו ב-1952
קטגוריה:בריטים שנולדו ב-1952
שרית פרקול

**שרית פֶּרְקוֹל** (נולדה ב-17 ביוני 1959) היא מתרגמת ישראלית.

## ביוגרפיה
שרית פרקול נולדה וגדלה בתל אביב, אחות בכורה לשלי פרקול, גיגה פרקול ושמרית פרקול-פינקל. בת לאב חבר קואופרטיב דן ומורה דרך, דב פרקול, ולאם רחל לבית גיל גילה, עקרת בית וגננת. היא בוגרת בית ספר יסודי על שם א.ד. גורדון ותיכון עירוני ה' ולמדה ספרות אנגלית ואמריקנית באוניברסיטת תל אביב, עיתונאות באוניברסיטת תל אביב ותרגום באוניברסיטת בר-אילן.

## קריירה מקצועית
במשך שנים רבות הייתה מתרגמת בדסק החוץ בעיתון מעריב, עורכת וכתבת לענייני האינטרנט בראשית דרכו (בעלת הטור "כיכר אתרים"). יסדה וערכה במשך שש השנים הראשונות את ערוץ יחסים באתר ynet והייתה מבין מייסדי העיתון העצמאי מגפון. השתתפה בתוכניות טלוויזיה ובפאנלים בכנסים בנושא אינטרנט ותרבות דיגיטלית.

פרקול תרגמה ספרים רבים מאנגלית לעברית, בעיקר ספרות יפה, ספרי מתח (סדרת רפ"ק בילוש רוי גרייס מאת הסופר הבריטי פיטר ג'יימס) והומור (ספרו של ג'רי סיינפלד "שפת הסימנים" וספרים של ביל קוסבי). עם הספרים הראשונים שתרגמה נמנה "בית האלוהים" מאת סמיואל שם, המטפל בתחום הרפואה בהומור שחור. מתרגמת גם ספרים מהז'אנר הרומנטי וספרי פנטזיה לנוער, בהם סדרת "נפילת הממלכות" וסדרת "כס הזכוכית".

## חיים אישיים
פרקול עוסקת בציור ובצילום כתחביב. אם לבן, דין לנר, מאייר וכותב, בוגר בצלאל. אחותה, שמרית פרקול-פינקל, ביולוגית ימית, נהרגה בתאונת דרכים במרץ 2021.

## קישורים חיצוניים

* 

* רשימת הספרים ש תרגמה שרית פרקול
* 
* הקלטת אירוח של שרית פרקול בתוכנית של רבקה מיכאלי בנושא "אהבה באינטרנט" יחד עם הפילוסופים אהרון בן-זאב ואבינועם בן-זאב

## הערות שוליים

קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:מתרגמות ישראליות
קטגוריה:מתרגמים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:סגל ynet
קטגוריה:בוגרות בית החינוך ע"ש א"ד גורדון
קטגוריה:בוגרי בית החינוך ע"ש א"ד גורדון
קטגוריה:בוגרות תיכון עירוני ה' (תל אביב)
קטגוריה:בוגרי תיכון עירוני ה' (תל אביב)
קטגוריה:ישראליות שנולדו ב-1959
קטגוריה:ישראלים שנולדו ב-1959
תקיפת ארצות הברית בסוריה (2021)

**תקיפת ארצות הברית בסוריה** הייתה תקיפה אווירית, שהתרחשה ב־25 בפברואר 2021. במסגרתה התקיפו אווירית הכוחות המזוינים של ארצות הברית מספר אתרים ששימשו מיליציות פרו-איראניות במזרח סוריה. התקיפה הייתה תגובה למתקפת הטילים בארביל בה כוחות אמריקאים הותקפו על ידי מיליציות פרו-איראניות.

תקיפה זו הייתה המבצע הצבאי הראשון שבוצע תחת ממשלו של נשיא ארצות הברית, ג'ו ביידן שנכנס לתפקידו כחודש לפני האירוע.

## רקע
ב-15 בפברואר 2021 ועשרה ימים לפני התקיפה האמריקאית נהרג קבלן אמריקאי מפגיעת טיל שנורה מדרום ארביל שבעיראק. מספר ימים לאחר מכן בוצע תקיפה נוספת על בסיס אמריקאי במחוז סלאח א-דין, בתקיפה זו נפצע קבלן דרום-אפריקאי שהיה חלק מהקואליציה הבינלאומית שפועלת נגד נוכחותה של המדינה האסלאמית בעיראק.

## התקיפה
ההתקפה האווירית התמקדה במספר מבנים בכפר אל חוררי שנמצא בסמוך לעיר אל-בוכמאל, שניים מהם היו מעבר הגבול אל-קאים ובסיס אימאם עלי . לדברי מחלקת ההגנה האמריקאית המתקנים שהופצצו נשלטו על ידי מספר מליציות, העיקרית שבהם הייתה כתאא'ב חזבאללה.

במסגרת התקיפה הטילו שני מטוסי F-15E סטרייק איגל שבע פצצות במשקל של כ-226 ק"ג, על הפצצות הורכבה מערכת JDAM. פצצות אלו הרסו כ-9 מתקנים ששימשו את המיליציות.

מספר ההרוגים בתקיפה אינו ברור וכתאא'ב חזבאללה טוענים כי רק אדם אחד נהרג בתקיפה וכ-4 אחרים לבד נפצעו. מנגד סוכנות הידיעות רויטרס דיווחה כי לפחות 17 אנשים נהרגו.

קצת יותר משבוע לאחר התקיפה דווח בוול סטריט ג'ורנל כי הייתה אמורה להתבצע תקיפה ביעד נוסף, אך זו בוטלה בהוראת הנשיא ביידן לאחר שאישה ומספר ילדים נראו בחצר של אחד האתרים.

## תגובות
בעקבות התקיפה הזהיר נשיא ארצות הברית, ג'ו ביידן את איראן ואמר כי איראן לא תוכל לפעול בלי שיהיו לכך השלכות. גם דובר הפנטגון, ג'ון קירבי  הגיב לתקיפה ותיאר אותה כ"תגובה צבאית מידתית" ביחס לתקיפות הקודמות. בתקשורת אף פורסם כי בפני הנשיא ביידן הונחו מספר תוכניות והצעות והנשיא בחר באפשרות המצומצמת ביותר, לדברי ממשלו על מנת למנוע הסלמה באזור.

מזכיר ההגנה האמריקאי, לויד אוסטין טען כי הוא זה שהמליץ לביידן על ביצוע התקיפה.

איראן גינתה את התקיפה וטענה כי היא מקווה "הפרה הריבונות הסורית" והכחישה כל מעורבות איראנית לתקיפות כנגד מטרות אמריקאיות באיראן. גם משרד החוץ הרוסי גינה את התקיפה, חרף העובדה שהאמריקאים עדכנו את השר, סרגיי לברוב בכוונתם לתקוף בסוריה מספר דקות לפני התקיפה.

משרד החוץ הסורי פרסם גם הוא הודעת גינוי בה נטען כי "ממשל ביידן אמור להיצמד ללגיטימציה המוענקת על בסיס החוק הבינלאומי ולא לחוקי הג'ונגל כמו הממשל הקודם".

חבר בית הנבחרים האמריקאי, מייקל מקאול ראה בתקיפה "גורם הרתעתי הכרחי". עם זאת, חלק מחברי הקונגרס לא הסכימו עם מקאול. שניים מהם היו הסנאטורים הדמוקרטיים טים קיין וכריס מרפי שקראו לבצע תדרוך בקונגרס שידון האם התקיפה היא בכלל חוקית. מלבדם גם חבר בית הנבחרים, רו חאנה  טען כי "אין שום הצדקה שנשיא יאשר תקיפה צבאית שאינה בגדר הגנה עצמאית ללא אישור הקונגרס".

על אף הביקורת המועצה לביטחון לאומי עמדה לצידו של ביידן וטענה כי היא שחררה לקונגרס הודעה מראש על התקיפה, בטענת לחוקיות התקיפה ציטטה המועצה את סעיף 51 של מגילת האומות המאוחדות ואמרה כי המועצה הורתה לבצע את התקיפות "על מנת להגן על אנשינו ושותפינו".

## ראו גם
* התקיפה בנמל התעופה הבינלאומי בבגדאד (2020)
*מתקפת הטילים בארביל (2021)

## הערות שוליים

קטגוריה:נשיאות ג'ו ביידן
קטגוריה:העימות בין ארצות הברית לאיראן (2019–הווה)
קטגוריה:2021 בארצות הברית
האקלים של לונדון

ממוזער|300px|ארמון וסטמינסטר בערפל, קלוד מונה (1904)
**האקלים של [[לונדון]],** בירת הממלכה המאוחדת, כולל אקלים ימי ממוזג (**Cfb,** שיטת קפן). עקב כך מקבלת העיר חורפים קרירים, קיצים חמימים, ומשקעים תכופים כל השנה. ללונדון יש היסטוריה עשירה מאוד של תצפיות מטאורולוגיות, עם שיאי משקעים מתועדים החל מינואר 1697 בגני קיו. בשנים שלאחר מכן נערכו תצפיות לא סדירות במספר מקומות. תחנת תצפית ממוקמת בגריניץ' מאז 1841, ומעניקה ללונדון, תיעוד רציף וארוך של הטמפרטורות שלה. תחנות אחרות כוללות את הית'רו, החל משנת 1948, המפסטד, החל משנת 1910, נורת'ולט, החל משנת 1948, ואת פארק סנט ג'יימס, החל משנת 1910.

הטמפרטורה הגבוהה ביותר שנמדדה אי פעם בלונדון עמדה על 40.2 מעלות צלזיוס (מ"צ), ותועדה ב-19 ביולי 2022. מנגד, הטמפרטורה הנמוכה ביותר שתועדה בעיר צנחה עד 18.7− מ"צ, אירוע שהתרחש ב-15 בפברואר 1929. הטמפרטורה המרבית היומית הנמוכה ביותר שנרשמה הייתה 8.3−, בשלוש הזדמנויות שונות: 8 בינואר 1841, 4 בינואר 1867 ו-12 בינואר 1987. הטמפרטורה המינימלית היומית הגבוהה ביותר שנרשמה היא 23.3 מ"צ, כפי שתועד ב־29 ביולי 1948. זו גם הטמפרטורה המינימלית הגבוהה ביותר שדווחה אי פעם בחודש יולי בבריטניה. בנוסף לכך, לונדון מחזיקה בשיאים לאומיים מרובים, כולל שיא הטמפרטורה הגבוהה בחודשים פברואר, אפריל, מאי ויוני.

העיר יכולה לפעמים לחוות מצבי קיצון. שלג הוא תופעה שכיחה במקצת בחורף, ויורד בממוצע במהלך 16 ימים בשנה, אם כי הוא כבד לעיתים רחוקות. סופות רעמים נדירות באותה מידה, והן מתרחשות בממוצע 15 ימים בשנה. העיר ידועה בכך שהיא חוותה סופת טורנדו. לאחרונה פגעה סופה בעוצמה של F2 (Fujita scale, אנ') בקנסל גרין (Kensal Green, אנ') ב-7 בדצמבר 2006.

## סיווג
### האקלים בלונדון על פי מערכות האקלים המרכזיות

## טבלאות נתוני אקלים
### מרכז מזג האוויר בלונדון

### הית'רו - תחנת מזג אוויר בשדה התעופה ב[[פרוור]]י [[מערב]] לונדון

### גני קיו - תחנת מזג אוויר ב[[דרום]] מערב לונדון על גדות [[נהר]] ה[[תמזה]]

### המפסטד - תחנת מזג אוויר ב[[צפון]] לונדון
מתחם תחנת מזג האוויר זה הוא הגבוה ביותר מבין המתחמים באזור לונדון, וכתוצאה מכך הטמפרטורות בשעות היום נמוכות בדרך כלל במעלה אחת מהתחנות הנוספות.

### נורת'ולט - תחנת מזג אוויר בשדה התעופה בצפון מערב לונדון
הטמפרטורות הקיצוניות נעות בין 37.7 מ"צ באוגוסט 2003, עד 16.1− בינואר 1962.

### גריניץ' - תחנת מזג אוויר בדרום [[מזרח]] לונדון ליד נהר התמזה

### מדד UV ממוצע

## גלריה

## ראו גם
* אקלים הממלכה המאוחדת

## קישורים חיצוניים

* מזג האוויר ב-BBC - תחזית ללונדון
* משרד פגישות - תחזית ללונדון

## הערות שוליים

קטגוריה:אקלים לפי עיר
קטגוריה:לונדון: גאוגרפיה
Live at Carnegie Hall

**Live at Carnegie Hall** הוא אלבום הופעה מאת הזמר-יוצר ביל וית'רס. האלבום הוקלט ב-6 באוקטובר 1972 באולם הקונצרטים קרנגי הול בניו יורק כחלק מהופעה בת כמעט שעה וחצי של וית'רס. האלבום יצא לאור ב-21 באפריל 1973 על ידי חברת סאסקס רקורדס כתקליט ויניל כפול. ב-28 באוקטובר 1997 פורסם האלבום כתקליטור יחיד על ידי קולומביה רקורדס.

## רקע
לאחר יציאת אלבומיו הראשונים של וית'רס, Just as I Am ו-Still Bill, זכה האמן להצלחה ניכרת עד כדי הגעה למקום ה-1 במצעדי מכירות שונים, כדוגמת בילבורד הוט 100. הפופולריות שלו הובילה אותו במהירות לפסגת סצנת מוזיקת הנשמה בארצות הברית, ומהופעות מול עשרות בודדות של אנשים עבר להופעות אל מול קהלים של אלפי אנשים.

ההופעה בקרנגי הול תוכננה מראש להיות מוקלטת לאלבום מלא, ונרכש ציוד הקלטה בהתאם על ידי חברת התקליטים סאסקס רקורדס. הופעתו של וית'רס באולם נחשבת לאחת מטובות שביצע במהלך הקריירה המוזיקלית שלו, והיו שהגדירו את האלבום כאחד מאלבומי ההופעה הגדולים בהיסטוריה.

## ביקורות

בספרו, "מדריך ההקלטות של כריסטגאו: אלבומי הרוק של שנות ה-70" (1981), התייחס רוברט כריסטגאו לוית'רס באלבום וכתב כי "אף אחד אחר בסצנת המוזיקה לא משלב מקצבים כבדים כל כך עם חושניות רבה כל כך ביודעין". מספר שנים מאוחר יותר סקר כריסטיגאו פעם נוספת את האלבום בפרסום של עיתון הוילג' ווייס, והפעם שיבח אותו יותר, באמרו כי זהו אלבום טוב בהרבה מהאלבומים של וית'רס אשר יועדו להיות מצליחים. עוד כתב כריסטיגאו כי "וית'רס שר עבור המעמד הבינוני השחור החדש שעדיין לא מבין עד כמה מעמדו היה רעוע. חם, גס, חילוני, שיתופי, הוא מעולם לא חיפש אחר תחכום בסגנון 'אשפורד וסימפסון'".

מבקר המוזיקה סטיבן מקדונלד ציין את האלבום בביקורת שכתב באתר AllMusic כ"אלבום הופעה חיה נפלא שמנצל את צליל הנשמה המלנכולי והמוכר של וית'רס". דריל אזליאה מאתר ה-BBC שיבח אף הוא את האלבום בביקורת שפרסם.

בשנת 2015 דירג מגזין הרולינג סטון את האלבום במקום ה-27 ברשימת "50 אלבומי ההופעה הגדולים אי פעם".

### מיקומי שיא

## רשימת רצועות

## הערות שוליים

קטגוריה:אלבומי ביל וית'רס
קטגוריה:אלבומי הופעה באנגלית
קטגוריה:אלבומי בלוז